Can de palleiro

Can de palleiro ialah satu baka anjing gembala biri-biri tradisional Sepanyol dari komuniti berautonomi Galicia di Sepanyol barat daya. Ia telah diiktiraf melalui dekri diraja pada tahun 2001 dan buku pembaka diasaskan pada tahun sama. Ia dinamai sempena palleiro, iaitu timbunan jerami yang merupakan tempat tidur tradisionalnya.

Sejarah
Can de palleiro ialah baka anjing gembala biri-biri tradisional dari komuniti berautonomi Galicia. Ia diiktiraf secara rasmi oleh Xunta de Galicia pada April 2001 dan buku pembaka diasaskan; ia menerima pengiktirafan kebangsaan melalui dekri diraja pada Mei tahun sama. Sebuah persatuan baka, Club da Raza Can de Palleiro ("Kelab Baka Can de Palleiro"), dibentuk pada tahun 2002.

Baka ini telah menghampiri kepupusan pada tahun-tahun sebelum ia diiktiraf secara rasmi. Pada tahun 2009, status pemuliharaannya dilaporkan sebagai "dalam bahaya kepupusan", tetapi bilangannya semakin meningkat. Pada tahun 2022, ia disenaraikan oleh Real Sociedad Canina de España sesama baka dalam proses pemulihan.

Ia dahulunya tertabur di serata Galicia. Pada abad kedua puluh satu, ia terdapat terutamanya di Allariz, di A Merca, di Celanova, di O Irixo, dan di Xinzo de Limia di Provinsi Ourense; di Agolada, di Dozón, di Lalín, dan di Rodeiro di Provinsi Pontevedra; di Os Ancares dan di tempat lain di Provinsi Lugo; dan di sesetengah bahagian Provinsi A Coruña.

Ciri
Can de palleiro bersaiz sederhana: betina berdiri setinggi sekitar  pada paras kelasa dan berukuran seberat ; jantan pula pada purata adalah lebih tinggi sebanyak  dan berukuran seberat . Lapis bulunya tebal dan padat, khususnya pada bulan-bulan musim sejuk. Lapis bulunya mungkin mempunyai salah satu daripada pelbagai warna, antaranya pasir, kayu manis, perang berangan, kelabu serigala, dan hitam; anjing pied dan yang mempunyai tanda-tanda putih meluas tidak layak untuk pendaftaran dalam buku pembaka.

Kegunaan
Anjing ini dibela secara tradisional untuk bekerja sebagai kedua-dua anjing gembala dan penjaga isi rumah. Pada abad kedua puluh satu, sesetengah anjing telah dapat digunakan sebagai anjing penyelamatan dan dalam kerja polis dan kerja berkaitan.

Catatan

Rujukan

Kategori:Baka anjing
Kategori:Baka anjing berasal dari Sepanyol
Kategori:Baka anjing berasal dari Galicia (Sepanyol)
Kategori:Anjing penjaga haiwan ternakan